**Общи условия**

програма на КВС СЕМЕНА БЪЛГАРИЯ ЕООД за земеделски производители

(Сезон 2021/2022)

1. **Общи положения**
	1. Настоящите общи условия („**Общите условия**”) са изготвени от КВС БЪЛГАРИЯ ЕООД, ЕИК 131321051, със седалище и адрес на управление гр. София 1540, бул. Христофор Колумб 80, Астрал Бизнес Център, ет. 3, офис 3.2 („**КВС**”).
	2. Общите условия се прилагат в преките отношение между КВС и земеделските производители, като уреждат условията за участие в програмата на КВС, при която земеделски производител, закупил царевични и/или слънчогледови хибриди на КВС от дистрибутор, може да получи директно от КВС търговска отстъпка под формата на торби със семена от същия вид (съответно със семена от царевица и/или слънчоглед), които за краткост в заявката за участие се наричат „бонус торби”. За целите на програмата под „дистрибутор” следва да се разбира лице, което пряко или непряко е закупило царевичен и/или слънчогледов хибрид, продаден от КВС.
	3. Настоящите условия се прилагат при покупката на семена от всички царевични и/или слънчогледови хибриди на КВС за периода 01.11.2021 – 15.06.2022 („**Сезон 2021/2022**”).
	4. Програмата на КВС се организира и прилага само за територията на България.
2. **Видове търговски отстъпки**
	1. Търговските отстъпки, които се предоставят от КВС в рамките на програмата, са както следва:
		1. за всеки закупени 10 торби царевични или слънчогледови хибриди КВС предоставя основна търговска отстъпка от 1 торба семена от същия хибрид, като закупените („**Основна отстъпка**”), като в случай на царевичен хибрид:
3. ако са закупени 10 торби от една продуктова група, основната отстъпка се предоставя от същата продуктова група;

1. ако са закупени 10 торби от различни продуктови групи, Основната отстъпка се предоставя от продуктовата група, която е преобладаваща като брой торби;
2. ако закупените 10 торби са от две продуктови групи по равен брой от всяка (например 5А + 5Б), Основната отстъпка се предоставя от продуктовата група от по-ниския ценови клас;
3. ако са закупени 10 торби от три или повече продуктови групи и има две или повече преобладаващи продуктови групи по равен брой (например 4А + 4Б + 2В; или 3А + 3Б + 3В + 1Г), Основната отстъпка се предоставя от продуктовата група от по-ниския ценови клас от преобладаващите продуктови групи;

* + 1. в допълнение към Основната отстъпка КВС предоставя и допълнителна търговска отстъпка („**Допълнителна отстъпка**”) както следва по-долу, като определянето на това от коя продуктова група ще са торбата/ите царевичен хибрид от Допълнителната отстъпка, става аналогично на Основната отстъпка според това коя е преобладаващата или съответно от по-нисък ценови клас продуктова група от всички закупени торби царевичен хибрид:
1. при покупка на минимум 100 торби царевични хибриди и 20 торби слънчогледови хибриди КВС предоставя Допълнителна отстъпка от 1 торба царевичен хибрид;
2. при покупка на минимум 250 торби царевичен хибрид и 30 торби слънчогледов хибрид КВС предоставя Допълнителна отстъпка от 3 торби царевичен хибрид и 1 торба слънчогледов хибрид;
3. при покупка на минимум 500 торби царевичен хибрид и 50 торби слънчогледов хибрид КВС предоставя Допълнителна отстъпка от 10 торби царевичен хибрид и 1 торба слънчогледов хибрид;
4. при покупка на минимум 1,000 торби царевичен хибрид и 100 торби слънчогледов хибрид КВС предоставя Допълнителна отстъпка от 25 торби царевичен хибрид и 3 торби слънчогледов хибрид.

За целите на заявката за участие Допълнителната отстъпка се нарича „допълнителен бонус”.

1. **Царевични и слънчогледови хибриди**
	1. Царевичните хибриди на КВС за Сезон 2021/2022 са в торби от по 50,000 семена и са разделени на четири продуктови групи както следва:

|  |  |  |  |  |
| --- | --- | --- | --- | --- |
| **Plus4Origin** | **ClimaControl3** | **Stable** | **Economy** | **Silage Master** |
| KWS CamiloKWS KashmirKWS IntelligenceKWS Smaragd Kolegas | KWS HypolitoKWS AkustikaKapitolisKWS AlmanzoKWS Advisio  | KWS 2370KWS MagnificoKWS DurangoKonfites | BalscoKWS 4484 | KalumetLukasMikado |

* 1. Слънчогледовите хибриди на КВС за Сезон 2021/2022 са в торби от по 150,000 семена и са както следва: New Orientes SU; Delicio CLP HO; Furious CLP; KWS Achilles CL; и KWS Acer CL
1. **Механизъм за получаване на отстъпките**
	1. За да получи Основната отстъпка и евентуално Допълнителната отстъпка, земеделският производител трябва:
		1. **покупка:** за да може да участва в програмата за царевични хибриди земеделският производител следва да е закупил поне 20 торби царевични хибриди на КВС за Сезон 2021/2022 независимо от продуктова група и ценовия клас. За да може да участва в програмата за слънчогледови хибриди земеделският производител следва да е закупил поне 20 торби слънчогледови хибриди на КВС за Сезон 2021/2022. За да може да участва в програмата за Допълнителна отстъпка, земеделският производител трябва да закупи съответните количества от съответните хибриди, указани по-горе;
		2. **заявка:** най-късно до края на Сезон 2021/2022 да заяви участие в програмата чрез попълването на заявка по образец на КВС;
		3. **информиране:** най-късно до края на Сезон 2021/2022 да информира КВС с бланка по образец на КВС, за извършените покупки на хибриди, зa които счита, че има право да получи Основна отстъпка и евентуално Допълнителна отстъпка, като посочи на КВС: (i) дистрибутора, от който са закупени хибридите; (ii) вида и броя торби от закупените царевични и/или слънчогледови хибриди; (iii) номерата и датите на съответните фактури, отразяващи покупките на посочените закупени количества хибриди; както и (iv) предпочитания за начина, по който желае да бъдат доставени торбите от Основната отстъпка и евентуално от Допълнителната отстъпка;
		4. **потвърждение:** информацията за извършените покупки, посочена от земеделския производител подлежи на потвърждение от КВС чрез съответните преки дистрибутори на КВС.
	2. **Покупка.** Хибриди, които са закупени извън периода на Сезон 2021/2022; или които по веригата си на разпространение никога не са били предмет на продажба от КВС; или такива, които не са сред посочените хибриди за Сезон 2021/2022, няма да бъдат взимане предвид при определянето на Основната отстъпка и Допълнителната отстъпка.
	3. **Заявка.** Заявката за участие в програмата на КВС е по предоставен от КВС образец.
	4. За да заяви желание за участие в програмата на КВС, земеделският производител следва да се свърже с КВС на посочените по-долу адреси за контакт и да поиска да бъде посетен от представител на КВС.
	5. Заявката за участие може да бъде попълнена на хартия или в електронен вариант при посещение на представителя на КВС.
	6. Когато заявката е подадена преди закупуването на посочените в нея количества, тя има само прогнозен характер, без да обвързва земеделския производител да извърши покупка или да извърши покупка в точно посочените количества или от точно посочения дистрибутор. В този случай заявката няма обвързващ характер в отношенията между земеделския производител и посочения в нея дистрибутор. На този етап Основната отстъпка и Допълнителната отстъпка също имат само прогнозен характер и се изчисляват и попълват в заявката единствено въз основа на прогнозни стойности за покупки.
	7. Независимо дали заявката е подадена преди или след закупуването на посочените в нея количества, тя няма обвързващ характер за КВС по отношение на Основната отстъпка и Допълнителната отстъпка. По отношение на Основната отстъпка и Допълнителната отстъпка КВС е обвързано от потвърждението на съответния дистрибутор за количествата, продадени на земеделските производител, въз основа на които се определя и размерът на двете отстъпки.
	8. **Информиране:** Информирането се извършва с изявление по образец на КВС по един от следните начини:(i) на подписан хартиен носител лично пред представител на КВС; (ii) по електронен път; или (iii) на подписан хартиен носител, изпратен по пощата/куриер до КВС. Информиране, извършено по всякакъв друг начин (в това число, но не само по телефон, чрез социални медии като Messenger, Viber, What’s up и др.) няма да се счита за валидно.
	9. За целите на информирането на земеделските производители се забранява да изпращат на КВС информация за цените, на които са извършили покупките от съответния дистрибутор. Такава информация не е част от програмата, КВС не я проверява, а Земеделски производител, който изпрати такава информация на КВС автоматично ще бъде лишен от правото да участва в програмата.
	10. **Потвърждение.** След като получи информацията от земеделския производител за посоченото закупено количество хибриди, КВС в разумен срок проверява достоверността ѝ.
	11. Земеделският производител има право да получи Основна отстъпка и Допълнителна отстъпка само за количеството закупени хибриди, които са потвърдени от съответния дистрибутор при проверка от страна на КВС.
	12. Ако няма разминаване между посоченото в заявката и потвърждението, земеделският производител ще получи Основна отстъпка и евентуално Допълнителна отстъпка според посоченото и избраното в заявката.
	13. Ако има разминаване между посоченото в заявката и потвърждението, КВС преизчислява параметрите на Основната отстъпка и евентуално на Допълнителната отстъпка и в случай на нужда се свързва със земеделския производител за доуточняване.
	14. Ако след получаване от КВС на потвърждение от съответния дистрибутор земеделският производител извърши нова покупка, той по всяко време до края на Сезон 2021/2022 може да информира КВС за това, като КВС ще потърси потвърждение и за нея и при получаването му ще преизчисли дали допълнителните закупени количества променят параметрите на Основната отстъпка и евентуално на Допълнителната отстъпка и в случай не нужда, ще се свърже със земеделския производител за доуточняване.
	15. **Доставка.** В рамките на срок от 5-7 работни дни, след като получи потвърждение от дистрибутора и установи точните параметри на Основната отстъпка и Допълнителната отстъпка, или в друг срок, който може да бъде индивидуално уговорен със земеделския производител, КВС организира доставката на торбите от Основната отстъпка и евентуално от Допълнителната отстъпка съобразно посоченото в заявката от земеделския производител.
	16. Доставката е изцяло за сметка на КВС.
	17. Доставки извън територията на България не се извършват.
2. **Адреси за контакт**
	1. Адресите за контакт на КВС във връзка с провеждането и участието в програмата са както следва:

**адрес:** КВС България ЕООД, бул. Христофор Колумб 80, Арт Бизнес център, ет.3, София, 1540

**имейл:** office-bg@kws.com

**телефон:** 02/971 6320

1. **Лични данни**
	1. Обработването на лични данни във връзка с участието в програмата се извършва съобразно условията за обработване на лични данни на гърба на заявката за участие/интегрирани в електронния вариант на заявката.
2. **Други**
	1. В случай на основателни съмнения за злоупотреба от страна на земеделски производител при участието му в програмата, КВС може да го лиши от правото на участие.
	2. Всички спорове по повод участието на земеделски производител в програмата, които не могат да бъдат уредени по взаимно съгласие, се отнасят за разрешаване от компетентния съд в гр. София (Районен съд – гр. София или Софийски градски съд).

\*\*\*